Publication: Magyar Közlöny
Issue: MK-2008-10 (Year: 2008, Number: 10)
Era: 2004-2010
Section: 40/2004. (X. 27.) AB határozatban (ABH 2004, 512.).
Paragraph Index: 248

40/2004. (X. 27.) AB határozatban (ABH 2004, 512.). A népszavazás elrendelését vagy a kötelezõen elrendelendõ népszavazás elrendelésének elutasítását követõen benyújtott azokról a kifogásokról, amelyek nem az állampolgárok által kezdeményezett népszavazási kérdésre vonatkoznak, hanem más érveket hoznak fel az Országgyûlés határozata ellen, az Alkotmánybíróság dönt érdemi, tartalmi vizsgálat alapján. Esetrõl esetre foglal állást az Országgyûlés elrendelõ vagy elrendelést elutasító döntésérõl, a kifogásokban foglalt tartalomhoz kötötten, a kifogás érveinek vizsgálata alapján. Ebbõl az következik, hogy a népszavazási kérdéssel kapcsolatban – a népszavazás kötelezõ elrendelését követõen benyújtható kifogások alapján – nem vizsgálható érdemben olyan kifogás, amelyet a hitelesítés után is elvben már elõterjeszthettek volna, és ez független attól, hogy a kérdést magában foglaló aláírásgyûjtõ ív mintapéldánya hitelesítésérõl szóló OVB döntést kifogással az Alkotmánybíróság elõtt annak idején megtámadták-e. Az ilyen kifogások a tartalmuk szerint változatlanul a kérdés népszavazásra bocsáthatóságát illetõen fogalmaznak meg alkotmányossági vagy törvényességi kétségeket – márpedig ezeket a kifogásokat a hitelesítésrõl szóló OVB döntést követõen lehet csak elõterjeszteni, meghatározott, jogvesztõ határidõ alatt, az eljárás jelen szakaszában már nem. Ebben az eljárásban – ha nem merül fel új körülmény – már csak az OGY határozat törvényessége vizsgálható.

Source: https://magyarkozlony.hu/hivatalos-lapok/5f1280da09dd85eb0988df150654a638407a405c/dokumentumok/6a9821c9fc4f908712a81c9f15e93ea90847da90/letoltes